BRR ทุ่มงบ 5 ลบ.ตั้งบ.ย่อยลุยธุรกิจผลิต-จำหน่ายไฟฟ้า
BRR ทุ่มงบ 5 ลบ.ตั้งบ.ย่อย “บริษัท บุรีรัมย์ซุปเปอร์เพาเวอร์ จำกัด” ลุยธุรกิจผลิต-จำหน่ายไฟฟ้า
24 มิ.ย. 2558

บริษัท นํ้าตาลบุรีรัมย์ จำกัด (มหาชน) หรือ BRR ระบุว่า ที่ประชุมคณะกรรมการบริษัท ครั้งที่ 4/2558 เมื่อวันที่ 19 พฤษภาคม 2558 ได้มีมติอนุมัติให้จัดตั้งบริษัทย่อยแห่งใหม่ โดยใช้ชื่อว่า บริษัท บุรีรัมย์ซุปเปอร์เพาเวอร์ จำกัดBURIRAM SUPER POWER COMPANY LIMITED เพื่อประกอบธุรกิจผลิตและจำหน่ายไฟฟ้า
โดยมีทุนจดทะเบียน 5,000,000 บาท แบ่งเป็นหุ้นสามัญ 50,000 หุ้น มูลค่า 100 บาท และทุนเรียกชำระแล้ว 5,000,000 บาท (ห้าล้านบาทถ้วน) แบ่งเป็นหุ้นสามัญ 50,000 หุ้น มูลค่า 100 บาท ทั้งนี้ บริษัท บุรีรัมย์พลังงาน จำกัด ถือหุ้นในสัดส่วน 99.99%